CELEX: 32012D0404
Language: et
Date: 2012-07-16 00:00:00
Title: 2012/404/EL: Nõukogu otsus, 16. juuli 2012 , millega pikendatakse otsusega 2011/465/EL Guinea Vabariigi suhtes kehtestatud sobivate meetmete kohaldamisaega ja muudetakse kõnealust otsust

18.7.2012   
            
            
               ET
            
            
               Euroopa Liidu Teataja
            
            
               L 188/17
            
         NÕUKOGU OTSUS,
   16. juuli 2012,
   millega pikendatakse otsusega 2011/465/EL Guinea Vabariigi suhtes kehtestatud sobivate meetmete kohaldamisaega ja muudetakse kõnealust otsust
   (2012/404/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (1) ja mida on viimati muudetud Ouagadougous 22. juunil 2010 (2) („AKV-ELi koostööleping”), eriti selle artiklit 96,
   võttes arvesse nõukogus kokku tulnud liikmesriikide valitsuste esindajate sisekokkulepet AKV-ELi koostöölepingu rakendamiseks võetavate meetmete ja järgitavate menetluste kohta, (3) eelkõige selle artiklit 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu otsusega 2011/465/EL (4) kehtestati Guinea Vabariigi suhtes AKV-ELi koostöölepingu artikli 96 kohased sobivad meetmed.
            
         
               (2)
            
            
               Otsuses 2011/465/EL on sätestatud, et 10. Euroopa Arengufondi raames Guinea Vabariigiga tehtava koostöö taastamine eeldab kahe ülesande täitmist; nimelt, et pädevad ametiasutused koostavad ja võtavad vastu üksikasjaliku ajakava, mis sisaldab esialgseid kuupäevi ja eelnevaid samme/ettevalmistavaid toiminguid parlamendivalimiste korraldamiseks enne 2011. aasta lõppu ning et toimuvad vabad ja läbipaistvad parlamendivalimised.
            
         
               (3)
            
            
               Praeguse seisuga ei ole kumbki ülesanne täidetud.
            
         
               (4)
            
            
               Seepärast on vaja pikendada otsusega 2011/465/EL võetud sobivate meetmete kohaldamisaega ning pikendada samade meetmetega kehtestatud parlamendivalimiste korraldamiseks Guinea Vabariigis ette nähtud tähtaega 2012. aasta lõpuni,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2011/465/EL kehtivusaega pikendatakse 12 kuu võrra. Sel eesmärgil asendatakse otsuse 2011/465/EL artiklis 3 sõnad „19. juulil 2012” sõnadega „19. juulil 2013”.
   Artikkel 2
   Otsuse 2011/465/EL lisas „Kohustuste loetelu” all vasakus tulbas pealkirjaga „Guinea kohustused” määratletud sobivates meetmetes kehtestatud tähtaega parlamendivalimiste korraldamiseks Guinea Vabariigis pikendatakse kuni 2012. aasta lõpuni.
   Artikkel 3
   Käesoleva otsuse lisas esitatud kiri on adersseeritud Guinea Vabariigi ametiasutustele.
   Artikkel 4
   Käesolev otsus jõustub selle vastuvõtmise kuupäeval.
   
      Brüssel, 16. juuli 2012
      
         
            Nõukogu nimel
         
         
            eesistuja
         
         S. ALETRARIS
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (3)  EÜT L 317, 15.12.2000, lk 376.
   
      (4)  ELT L 195, 27.7.2011, lk 2.
   
      LISA
      
         GUINEA VABARIIGI PRESIDENDILE JA PEAMINISTRILE SAADETAV KIRI
      
      Austatud härra president
      Lugupeetud härra peaminister
      Tunnustades edusamme, mida Guinea Vabariik on teinud põhiseadusliku korra taastamisel pärast rahumeelselt toimunud 2010. aasta presidendivalimisi ning seadusliku presidendi ja tsiviilvalitsuse ametisse asumist, leevendas Euroopa Liidu Nõukogu 2011. aasta juulis Guinea Vabariigi suhtes kehtestatud sobivaid meetmeid.
      Euroopa Liidu Nõukogu täpsustas oma 18. juuli 2011. aasta otsuses 2011/465/EL, et koostöö taastamine Guineaga 10. Euroopa Arengufondi (EAF) raames on võimalik kahes etapis sõltuvalt edusammudest vabade ja läbipaistvate parlamendivalimiste korraldamisel enne 2011. aasta lõppu.
      Euroopa Liidu Nõukogu nendib, et kumbagi kahest ülesandest ei ole tähtajaks täidetud ning otsustas seetõttu esiteks pikendada otsusega 2011/465/EL kehtestatud sobivate meetmete kohaldamisaega ja teiseks pikendada parlamendivalimiste korraldamiseks ette nähtud tähtaega kuni 2012. aasta lõpuni. Kui nendest tähtaegadest kinni ei peeta, vähenevad 10. EAFi vahendite kasutamise võimalused.
      Sooviksime tuletada meelde, kui oluliseks peab Euroopa Liit usaldusväärsete, vabade ja läbipaistvate parlamendivalimiste korraldamist võimalikult kiiresti ja nõuetekohastes tingimustes, märkides sellega üleminekuetapi lõpulejõudmisest Guinea Vabariigis. Euroopa Liit kinnitab oma lubadust toetada nende valimiste korraldamist.
      Kinnitame, et Euroopa Liit toetab teie jõupingutusi tagada jätkusuutlik majanduskasv ja Guinea Vabariigi elanikkonna heaolu.
      
         Lugupidamisega
         Brüssel,
         
            
               Nõukogu nimel
            
            
               eesistuja
            
            C. ASHTON
         
         
            
               Komisjoni nimel
            
            
               volinik
            
            A. PIEBALGS